തിരുവല്ല മെഡിവിഷന് ലാബില് ആര്.ടി.പി.സി.ആര് തട്ടിപ്പ് പരാതി നല്കി യുവതി പത്തനംതിട്ട : തിരുവല്ല മെഡിവിഷന് ലാബില് ആര്.ടി.പി.സി.ആര് തട്ടിപ്പെന്ന് പരാതി. ലാബ് ജീവനക്കാര്ക്കും ലാബിനുമെതിരെ ശക്തമായ നടപടികള് കൈക്കൊള്ളണം എന്ന് ആവശ്യപ്പെട്ടുകൊണ്ട് തിരുവല്ല സ്വദേശിനി ബിനിത അനില് പത്തനംതിട്ട ഡി.എം.ഒക്ക് പരാതി നല്കി. ബിനിത ജോലി സംബന്ധമായ ആവശ്യത്തിനായി വിദേശത്തേക്ക് പോകുന്നതിനു വേണ്ടി ആര്ടിപിസിആര് എടുക്കുവാന് തിരുവല്ല മെഡിവിഷന് ലാബില് ഈ മാസം 20ന് ഉച്ചയ്ക്ക് ഏകദേശം രണ്ട് മണിയോടുകൂടി സാമ്ബിള് കൊടുക്കുകയുണ്ടായി. പരിശോധനാഫലം കിട്ടാത്തതിനാല് പിറ്റേദിവസം അടുത്ത ദിവസം അതേ സ്ഥലത്ത് ചൊല്ലുകയും ലാബ് അധികൃതര് പരിശോധനാഫലം ആയിട്ടില്ല കൂടുതല് സംസാരിക്കാനായി എറണാകുളം ലാബിലേക്ക് കണക്ട് ചെയ്തു കൊടുക്കുകയും ചെയ്തു. 22ന് യാത്ര ചെയ്യേണ്ടതിനാല് അന്നേദിവസം രാവിലെ എങ്കിലും പരിശോധനാഫലം ശരിയാക്കേണ്ടത് ആയിരുന്നു എന്ന് യുവതി ആവശ്യപ്പെട്ടപ്പോള്, അവര് ഭീഷണി സ്വരത്തില്, നിങ്ങള്ക്ക് യാത്ര ചെയ്യേണ്ടത് കൊണ്ടാണ് അല്ലെങ്കില് പോസിറ്റീവ് ആക്കുവാനും ഞങ്ങള് മടിക്കില്ല എന്ന് കയര്ത്തു സംസാരിക്കുകയും ചെയ്തു. ജോലിക്ക് പോകേണ്ട അത്യാവശ്യമായതിനാല് യുവതി എറണാകുളം വെല്കെയര് ഹോസ്പിറ്റല് പരിശോധനയ്ക്കായി സാമ്ബിള് കൊടുത്തു പിറ്റേദിവസം 9 മണിയോടുകൂടി നെഗറ്റീവ് റിസള്ട്ട് ലഭിക്കുകയും അതനുസരിച്ച് എയര്പോര്ട്ടിലേക്ക് പോവുകയും ചെയ്തു. 22 ന് ഏകദേശം പതിനൊന്നരയോടെ കൂടി തിരുവല്ല മെഡിവിഷന് നിന്നും പോസിറ്റീവ് ആണെന്നുള്ള റിസള്ട്ട് അവര് യുവതിയോട് വിളിച്ചു പറയുന്നുണ്ടായി. കയ്യില് നെഗറ്റീവ് ആര്.ടി.പി.സി.ആര് സര്ട്ടിഫിക്കറ്റ് ഉള്ളതിനാലും എയര്പോര്ട്ടിലെ റാപ്പിഡ് പി.സി.ആര് ടെസ്റ്റ് നെഗറ്റീവ് ആയതിനാലും യുവതി ദുബായിലേക്ക് പോവുകയും ദുബായില് വച്ച് ആര്.ടി.പി.സി.ആര് നെഗറ്റീവ് ആവുകയും ചെയ്തു. ഈ സംഭവങ്ങളില് നിന്ന് മനസ്സിലാകുന്നത് മെഡിവിഷന് ലാബ് ജീവനക്കാരുടെ നിരുത്തരവാദിത്തപരമായ പരിശോധനകളും തട്ടിപ്പുകളും ആണ്. ഇത്രയും നിരുത്തരവാദിത്തപരമായ സമീപനങ്ങള് കൈകൊള്ളുന്ന ലാബ് ജീവനക്കാര്ക്കും ലാബിനുമെതിരെ ശക്തമായ നടപടികള് കൈക്കൊള്ളണമെന്നും യുവതി ഡി.എം.ഒക്ക് നല്കിയ പരാതിയില് ആവശ്യപ്പെട്ടു.